Palmira Julia Tello

Palmira Julia Tello Landeta, Tellito edo Amaya Tello ezizenez ere ezaguna, (Madril, 1920ko irailaren 2a - Ib., 2016ko urtarrilaren 16a), espainiar errepublikaren aldeko propagandista eta milizianoa izan zen.

 Biografia 
Madrilgo Cuatro Caminos auzoan jaio zen. 14 urterekin Alderdi Komunistako militante egin zen.

 Gerratea 
1936ko altxamendu militarra gertatu zenean, Gazteria Sozialista Bateratuan izena eman zuen, eta bertako errepublikaren aldeko propaganda taldeko kide bezala militatu zuen. Herriz herri, milizietan parte hartzeko dei eginez mitinak eman zituen.

1936ko urriaren 31n, milizianoz jantzita agertzen zen bere argazki bat Estampa aldizkari ezagunaren azalean agertu zen . Geroago, Thaelman brigadari lagundu zion hainbat frontetan.

Frontean hil zen soldadu errepublikazale batekin ezkondu zen.

 Gerra ondoren 
Gerra amaitu zenean, Alacantera joan zen ihes egiteko itsasontzi bat hartzeko asmoarekin, baina lekurik ez zegoela eta Madrila itzuli behar izan zuen. Ezagutu ez zezaten, izena aldatu zuen, Lazaro Landeta, Telloren aitona, Bilboko Buiako baserri batekoa zen, eta honen ohoretan, eta Dolores Ibarruriren alabak bezala, Amaya euskal izena hartu zuen beretzat.

1939an, Las Trece Rosas fusilatu zituztenean, eta polizia frankista bere bila zebilela jakin zuenean, Madril utzi eta Zaragozara alde egin zuen. Bertan, modista bezala lan egin zuen. Ciriaco Parraga, margolari erretratugilea ezagutu zuen. Bikotea Bilbora joan zen bizitzera. Parragak, Perdimos la guerra izeneko obran, Tello irudikatu zuen begirada galdua zuela.

1960ko hamarkadan, Begoña auzoko bere etxean Euskadiko Alderdi Komunistako ezkutuko bilerak ospatu ziren, eta Euskadi Roja aldizkaria editatzen zen.

 Erreferentziak 

Kategoria:Madrilgo politikariak
Kategoria:Espainiako Gerra Zibileko biografiak
Kategoria:Emakume politikariak
Kategoria:Emakume aktibistak
Kategoria:Emakume militarrak
Kategoria:Emakume komunikatzaileak
Kategoria:Espainiako komunistak
Kategoria:Madrilen hildakoak